«Մենք զորակոչի նախապատրաստական աշխատանքերը սկսել ենք 2015թ. հոկտեմբերց: Բոլոր զինակոչիկները Թումանյանի զինկոմիսարիատի բժշկական հանձնաժողովի կողմից ենթարկվել են բժշկական զննության: Առողջական խնդիր ունեցող զինակոչիկները ուղարկվել են հանրապետության բժշկական այն հիմնարկություններ, որոնք ՀՀ առողջապահության նախարարության կողմից կցված են մեր զինկոմիսարիատին: Ուղարկված զինակոչիկների առողջության հետազոտման պատասխանները ստանալուց հետո մեր բժշկական հանձնաժողովը հետազոտել է ուղարկված բժշկական ակտերի պատասխանների թողարկված էպիկրիզները: Անհրաժեշտության դեպքում մենք դրանք ներկայացրել ենք հանրապետության կենտրոնական զինվորական հանձնաժողովի նիստին: ԿՄՀ-ի նիստը որոշում է կայացրել՝ տվյալ զինակոչիկը կրկնակի հետազոտման կարիք ունի՞, թե՞ ոչ»,- հայտնեց զինկոմը: Վերջինիս խոսքերով տոկոսային հարաբերակցությամբ տարածաշրջանի 2016թ. զինծառայության ենթակա զինակոչիկների գրեթե 80 տոկոսը զորակոչվելու է բանակ: